IMH วิ่งต่อ 6% ทำจุดสูงสุดใหม่ รับอานิสงส์ยอดติดเชื้อโควิด-19 พุ่ง
IMH วิ่งต่อ 6% ทำจุดสูงสุดใหม่ รับอานิสงส์ยอดติดเชื้อโควิด-19 พุ่ง ล่าสุดอยู่ที่ 6.80 บาท บวก 0.40 บาท หรือ 6.25% มูลค่าซื้อขาย 199.64 ล้านบาท
IMH วิ่งต่อ 6% ทำจุดสูงสุดใหม่ รับอานิสงส์ยอดติดเชื้อโควิด-19 พุ่ง ล่าสุดอยู่ที่ 6.80 บาท บวก 0.40 บาท หรือ 6.25% มูลค่าซื้อขาย 199.64 ล้านบาท
26 เม.ย. 2564

ผู้สื่อข่าวรายงานว่า ราคาหุ้น บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH ล่าสุด ณ เวลา 10.47 น. อยู่ที่ 6.80 บาท บวก 0.40 บาท หรือ 6.25% สูงสุดที่ 7.25 บาท ต่ำสุดที่ 6.75 บาท ด้วยมูลค่าซื้อขาย 199.64 ล้านบาท

ทั้งนี้ ราคาหุ้น IMH ปรับตัวขึ้นทำจุดสูงสุดนับตั้งแต่เข้าซื้อขายในตลาดหลักทรัพย์เอ็ม เอ ไอ (mai) เมื่อวันที่ 26 ธ.ค.2562  คาดนักลงทุนเข้าซื้อเก็งกำไร หลังตัวเลขผู้ติดเชื้อโควิด-19 ปรับตัวขึ้นสูงอย่างต่อเนื่อง คาดส่งผลเชิงบวกให้มีผู้ใช้บริการตรวจหาเชื้อไวรัสโควิด-19 เพิ่มขึ้น
โดย นายสิทธิวัตน์ กำกัดวงษ์ ประธานเจ้าหน้าที่บริหาร IMH เปิดเผยว่า บริษัทฯ อยู่ระหว่างการเจรจากับพันธมิตรในการรับช่วงต่อการฉีดวัคซีนโควิด ซึ่งหากดีลดังกล่าวสำเร็จก็จะส่งผลให้ IMH เป็นหนึ่งในผู้นำการให้บริการแบบครบทุกมิติ ทั้งด้านการตรวจเชื้อและฉีดวัคซีนโควิด รวมถึงยังมีโรงพยาบาลประชาพัฒน์ ที่คอยให้บริการผู้ป่วย
ทั้งนี้จากปัจจัยดังกล่าวส่งผลให้ในไตรมาส 2/64 ทางกลุ่ม IMH คาดว่าจะมีรายได้รวมกว่า 150 ล้านบาท เติบโตทำสถิติสูงสุดใหม่ หรือทะลุนิวไฮ เมื่อเทียบกับไตรมาส 2/62 ที่มีรายได้ 82 ล้านบาท และไตรมาส 2/63 มีรายได้ 25 ล้านบาทเนื่องจากติด Lock down) โดยในไตรมาสนี้บริษัทฯ จะมีรายได้จาก 3 ช่องทาง ประกอบด้วย 1.ช่องทางรับรู้รายได้จากโรงพยาบาลประชาพัฒน์ (บริษัทลูก) 2.รายได้จากการตรวจโควิด จากการระบาดรอบใหม่ และ 3.โอกาสการทำรายได้จากการรับช่วงต่อฉีดวัคซีนโควิด
พร้อมกันนี้ส่งผลให้ภาพรวมรายได้รวมในกลุ่มธุรกิจมีแนวโน้มจะทะลุนิวไฮ แตะระดับกว่า 600 ล้านบาท ซึ่งสูงกว่าที่คาดการณ์ไว้